  Виталий Пронин Котьку сямен Ижкар Гербере вуэмъёсты пумитаз Кызьпу арама. Туэ шулдыръяськонэз радъязы Ижысь Индустриальной ёрослэн администрациез, Удмурт филармония но "Удмурт Кенеш" огазеяськон. Калыкез ӟечкыланы вуизы пӧртэм улосвылъёсысь депутатъёс, озьыен ӟеч кылъёс чузъяськизы удмурт, коми, бурят, ӟуч но мукет кылъёсын.Шулдыръяськонын котькуд адями аслыз сюлэмызъя шутэтскон сэрег шедьтӥз, дыр. Нылпиос шудӥзы "Билингва" азбарын, кин яратэ удмурт кырӟанъёсты - бадӟым сцена азьын. Шумпотымон, туэ нырысьсэ Ижкар Гербере потӥз Йӧскалык библиотека. Пичи сцена вылын чузъяськизы кылбурчиослэн чуръёссы - калык татын но ӧжыт ӧй вал."Удмурт Кенеш" огазеяськонлэн азбарез таяз радэ огазеяз вань фин-угор калыкъёсты - шаерамы уго уно калыкъёс уло. Чузъяськизы пор, мордва, удмурт но мукет кылын кырӟанъёс.Али нош Кызьпу арамаын шулдыръяськон азьланьтӥське. Калык позыръяське Александр Митюхин крезьгур суралтӥсьлэн ужъёсыз улсын. 19.00 часын нош луоз на салют.[gallery size="large" ids="31016,31015,31014"]Ортчем шулдыръяськон сярысь пыр-почгес лыдӟозы "Удмурт дунне" газетлэн вуоно номерысьтыз. Мария Иванова Теги: удмуртдунне  